PATVIRTINTA
                                                                                                                  Gimnazijos direktoriaus
                                                                                                     2021 m. kovo 15 d.
                                                                                                        įsakymu Nr. V - 103

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS MOKYTOJŲ TARYBOS NUOSTATAI**

**I. BENDROJI DALIS**

1. Pagėgių sav. Vilkyškių Johaneso Bobrovskio gimnazijos mokytojų taryba (toliau – Mokytojų taryba) - nuolat veikianti gimnazijos savivaldos institucija pedagogų profesiniam ir bendriesiems ugdymo klausimams spręsti.

2. Mokytojų tarybą sudaro gimnazijos direktorius, pavaduotojai ugdymui, visi gimnazijoje dirbantys mokytojai, ikimokyklinio ugdymo grupės auklėtoja, priešmokyklinio ugdymo grupės pedagogas, pagalbos mokiniams specialistai, bibliotekininkas, meninio ugdymo ir kiti ugdymą organizuojantys darbuotojai.
3. Mokytojų taryba savo veiklą grindžia Lietuvos Respublikos Konstitucija, Švietimo ir kitais įstatymais, Vaiko teisių konvencija, Lietuvos Respublikos Vyriausybės nutarimais, Švietimo ir mokslo ministerijos aktais ir Gimnazijos nuostatų pagrindu parengtais Mokytojų tarybos nuostatais.
4. Gimnazijos direktoriaus patvirtinti Mokytojų tarybos nutarimai yra privalomi visai Gimnazijos pedagoginei bendruomenei.
5. Mokytojų taryba dirba vadovaudamasi Gimnazijos metų veiklos planu ir mokytojų ugdomosios veiklos planais.
6. Mokytojų tarybos posėdžius šaukia Gimnazijos direktorius.

7. Mokytojų tarybai vadovauja gimnazijos direktorius ar direktoriaus deleguotas pavaduotojas ugdymui.

8. Mokytojų tarybos sekretorių renka mokytojų tarybos nariai vieneriems metams.

**II. PAGRINDINĖ VEIKLA**

9. Aptaria švietimo pertvarkos klausimus, tolesnės jos raidos galimybes, numato konkrečius ugdymo reformos būdus gimnazijoje.
10. Svarsto pedagoginės veiklos tobulinimo formas ir metodus.
11. Telkia Gimnazijos kolektyvą ugdymo tobulinimui.

**III. STRUKTŪRA IR FUNKCIJOS**

12. Mokytojų taryba:
12.1. inicijuoja gimnazijos kaitos procesus; praktinius švietimo reformos įgyvendinimo klausimus;
12.2. formuoja ir koreguoja veiklos tikslus ir uždavinius; aptaria gimnazijos veiklos ir ugdymo planus;
12.3. priima nutarimus dėl gimnazijos ugdymo plano nuostatų įgyvendinimo;

12.4. aptaria bendrųjų ugdymo programų įgyvendinimo ir bendrojo išsilavinimo standartų pasiekimo klausimus;
12.5. svarsto optimalų ugdymo sąlygų sudarymą, ugdymo turinio atnaujinimą, mokinių ugdymo(si) rezultatus;

12.6. kartu su sveikatos priežiūros ir kitais mokyklos darbuotojais aptaria mokinių sveikatos, mokymosi, poilsio, drausmės, mitybos klausimus;
12.7. aptaria prevencinio darbo dėl žalingų įpročių, narkotinių ir psichotropinių medžiagų vartojimo prevencijos veiklos rezultatus, darbo formas, jų efektyvumą;
12.8. teikia gimnazijos administracijai siūlymus dėl pedagogų kvalifikacijos tobulinimo;
12.9. svarsto kėlimo į aukštesnę klasę, ugdymo programos baigimo klausimus:

12.9.1.išnagrinėjusi mokinio atsilikimo moksle priežastis ir įvertinusi mokytojų bei klasės vadovo darbą su juo per mokslo metus, skiria papildomus darbus, nustato trukmę, atsiskaitymo, pakartotinio svarstymo dėl kėlimo į aukštesnę klasę ar palikimo kartoti kursą datą;

12.9.2. atsižvelgusi į vieno iš tėvų pateiktą pageidavimą (raštu) bei klasės vadovo siūlymą, priima nutarimą, siūlantį direktoriui mokinį kelti į aukštesnę klasę arba palikti kartoti kursą;

12.9.3.išsiskyrus tėvų (globėjų) ir mokytojų nuomonei, priima nutarimą siūlyti mokyklos direktoriui išklausyti direktoriaus pavaduotojo ugdymui informaciją apie dalyko mokytojo ar klasės vadovo darbą ir priimti galutinį sprendimą.
12.9.4. mokiniams, stokojantiems mokymosi motyvacijos, nesilaikantiems visuotinai priimtų mokyklos taisyklių, pažeidžiantiems mokymo sutarties sąlygas, sulaukusiems 16 metų, siūlo kitą mokymosi ar veiklos formą.

13. Deleguoja atstovus į Gimnazijos tarybą.

14. Pritaria mokyklos strateginiam planui, metiniam veiklos planui, prižiūri jų įgyvendinimą.

15. Analizuoja mokinių mokymosi krūvius.

16. Sprendžia mokinių skatinimo klausimus.

17. Svarsto mokytojų darbo krūvius (pamokų ir papildomų darbų paskirstymą), neformaliojo švietimo organizavimą.

18. Numato mokinių pažangos ir pasiekimų vertinimo tvarką.

19. Teikia siūlymus mokyklos tarybai įvairiais mokyklos veiklos organizavimo bei ugdymo klausimais.

20. Svarsto ir teikia mokyklos tarybai pritarti vidaus darbo tvarkos taisyklėms.
21. Priima nutarimus kitais, teisės aktų nustatytais ar Gimnazijos direktoriaus teikiamais klausimais.

**IV. VEIKLOS ORGANIZAVIMAS**

22. Mokytojų tarybos posėdžiai šaukiami ne rečiau kaip 6 kartus per mokslo metus. Prireikus gali būti sušauktas neeilinis Mokytojų tarybos posėdis.
23. Posėdis yra teisėtas, jei jame dalyvauja ne mažiau kaip2/3 pedagogų tarybos narių. Nutarimai priimami posėdyje dalyvavusių narių balsų dauguma. Esant lygiam ”už “ ir “prieš “ balsų skaičiui, sprendžiamasis balsas priklauso mokytojų tarybos pirmininkui.
24. Mokytojų tarybos nutarimus gali sustabdyti Gimnazijos taryba, atšaukti – savininkas.
25. Į posėdžius gali būti kviečiami ir kitų Gimnazijos savivaldos institucijų atstovai.

26. Klausimus svarstymui mokytojų taryboje rengia gimnazijos administracija, pasitelkusi mokytojus bei kitus mokyklos specialistus.

**V. TARYBOS NARIŲ TEISĖS IR PAREIGOS**

27. Tarybos pirmininkas turi teisę:
27.1. skelbti ir pakeisti posėdžio datą ir darbotvarkę;
27.2. leisti Tarybos nariui nedalyvauti posėdyje;

27.3. siūlyti posėdžio reglamentą, nutarimo projektą;
27.4. būti reiklus ir laikytis pedagoginės etikos;
27.5. informuoti apie anksčiau priimtų nutarimų ir rekomendacijų medžiagą;
27.6. leisti Tarybos nariui iš anksto susipažinti su svarstymo medžiaga;
27.7. taupiai naudoti posėdžio laiką.
28. Tarybos nariai turi teisę:
28.1. siūlyti klausimus, kuriuose būtų nagrinėjamas Gimnazijos darbo gerinimas;
28.2. aktyviai dalyvauti ruošimesi posėdžiui;
28.3. iš anksto susipažinti su svarstymo medžiaga;
28.4. pasakyti savo nuomonę svarstomu klausimu;
28.5. teikti pasiūlymus posėdžio darbotvarkei ir nutarimams.
29. Tarybos nariai privalo:
29.1. dalyvauti Tarybos posėdžiuose;
29.2. laikytis pedagoginės etikos;
29.3. priimti kritines pastabas ir pasiūlymus;
29.4. taupiai naudoti posėdžio laiką;
29.5. prašyti tarybos pirmininko leidimo nedalyvauti posėdyje dėl svarbios priežasties, pranešti Tarybos pirmininkui apie nedalyvavimo posėdyje priežastis.

**VI. TARYBOS RYŠIAI**

30. Mokytojų taryba palaiko ryšius su Gimnazijos taryba, pagal reikalą – su rajono savivaldybės atstovais, kitų švietimo įstaigų Mokytojų tarybomis, rajono savivaldybe ir kitais jos veiklą įtakojančiais juridiniais ir fiziniais asmenimis.

**VII. VEIKLOS KONTROLĖ**

31. Mokytojų tarybos veiklą prižiūri savininkas.

**VIII. ARCHYVO IR RAŠTVEDYBOS ORGANIZAVIMO TVARKA**

32. Bylos, kurias veda Mokytojų taryba, įrašomos į Gimnazijos dokumentacijos planą ir perduodamos saugoti į Gimnazijos archyvą.
33. Raštvedyba tvarkoma tai reglamentuojančių dokumentų nurodyta tvarka.
34.Tarybos posėdžio metu rašomas protokolas, kurį pasirašo Mokytojų tarybos pirmininkas ir sekretorius.
35. Mokytojų tarybos posėdžių pranešėjai savo pranešimus pateikia sekretoriui. Pranešimai ir jų priedai, statistinė medžiaga pridedami kaip priedai prie protokolų.

**IX. REORGANIZAVIMAS IR LIKVIDAVIMAS**

36. Mokytojų tarybą galima reorganizuoti pasikeitus tesės aktams, reorganizuojant pačią Gimnaziją.
37. Mokytojų taryba likviduojama uždarius Gimnaziją .

SUDERINTA

Gimnazijos tarybos posėdyje

2021 m. kovo 15 d.

Protokolas Nr. 6